ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا. من يهده الله تعالى فلا مضل له. ومن يضلل فلا هادي له. واشهد ان لا اله الا الله وحده لا شريك له. واشهد ان محمدا عبده
ورسوله. اما بعد فان اصدق الحديث كتاب الله تعالى واحسن الهدي هدي محمد صلى الله عليه عليه واله وسلم. وشر الامور محدثاتها. وكل محدثة بدعة. وكل بدعة ضلالة وكل ضلالة في النار. اللهم صل على محمد وعلى ال محمد كما صليت على ابراهيم وعلى ال ابراهيم في العالمين
انك حميد مجيد. وبارك على محمد وعلى ال محمد. كما باركت على ابراهيم وعلى ال ابراهيم في العالمين انك حميد مجيد. فدرسنا اليوم في مدرسة الحياة وهي خاطرة جديدة من كتاب صيد الخاطر لابن الجوزي رحمه الله تعالى
وقد عنونتها بعنوان حقيقة العلم النافع. يقول ابن الجوزي رحمه الله رأيت جماعة من العلماء يتفسحون ويظنون ان العلم يدفع عنهم. وما يدرون ان العلم خصمهم. وانه يغفر جاهلي سبعون ذنبا قبل ان يغفر للعالم ذنب واحد. وذاك لان الجاهل لم يتعرض بالحق
والعالم لم يتأدب معه. ورأيت بعض القوم يقولون ان ورأيت بعض القوم يقول انا قد انا قد القيت منجلي بين الحصادين ونمت. ثم كان يتفسح في اشياء لا يجوز فتفكرت فاذا العلم الذي هو معرفة الحقائق والنظر في سير
قدمائي والتأدب باداب القوم ومعرفة الحق وما يجب له ليس عند القوم. وان انما عندهم صور الفاظ يعرفون بها ما يحل وما يحرم وليس ذلك العلم النافع انما العلم فهم الاصول. ومعرفة المعبود وعظمته وما يستحقه سبحانه وتعالى
والنظر في سير الرسول صلى الله عليه واله وسلم وصحابته. والتأدب بهذا وفهم ما نقل عنهم. ذاك هو العلم النافع الذي يدعو اعظم العلماء احقر عند نفسه من اجهل الجهال. ورأيت بعض من تعبد مدة ثم فتر
فبلغني انه قال عبدته عبادة ما عبده بها احد. والان قد ضعفت قلت ما اخوفني ان تكون كلمته هذه سببا لرد الكل. لانه قد رأى انه وعمل مع الحق شيئا وانما وقف يسأل النجاة بطلب الدرجات. ففي حق نفسه فعل وما
وما مثله الا كمثل من وقف يكدي فلا ينبغي ان يمن على المعطي وانما سبب هذا الانبساط الجهل بالحقائق. واين هو من كبار علماء المعاملة الذين كان فيهم مثل صلة ابن اشيم. اذا رآه السبع هرب منه. وهو يقول اذا انقضى الليل
وعند صلاته يا ربي اجرني من النار. اومثلي يسأل الجنة؟ وابلغ من ذا قول عمر ان انجو كفافا لا لي ولا عليا. وقول سفيان عند موته لحماد بن سلمة اترجو لمثلي
بان ينجو من النار وقول احمد لا بعد. فانا احمد الله عز وجل اذ تخلصت من جهل المتسمين بالعلم من هؤلاء الذين زممتهم. وبالزهد من هؤلاء من هؤلاء الذين عبدهم فاني قد اطلعت من عظمة الخالق وسير المحققين على ما
لسان الانبساط ويمحو النظر الى كل فعل. وكيف انظر الى فعلي المستحسن؟ وهو هو الذي وهبه لي واطلعني على ما خفي عن غيري. فهل حصل ذلك بي او بلطفه؟ وكيف
اشكر توفيقي الشكر ثم اي عالم اذا سبر امور العلماء من القدماء لا يحتقر نفسه هذا في صورة العلم فدع معناه. واي عابد يسمع بالعباد فلا يجري في صورة التعبد فدع المعنى نسأل الله عز وجل معرفة تعرفنا اقدارنا حتى لا يبقى للعود
اجبي بمحتقر ما عندنا اثر في قلوبنا. ونرغب اليه في معرفة في معرفة لعظمته تخرس الالسن ان تنطق بالادلال ونرجو من فضله توفيقا نلاحظ به افات الاعمال التي بها حتى تثمر الملاحظة لعيوبها الخجل من وجودها انه قريب مجيب
يعني اه الخاطرة تبدو اه الفاظها او جملها غامضة بعض الغموض لكن مع الشرح والبيان يظهر المراد عصبوا هذه الخاطرة هي العلم سورة العلم. وهذه مشكلة قديمة. ان يخلق الناس عادة بين العالم وبين شبيه العالم الذي تزيى بزي العالم ونطق بالفاظه
ولعل ابعد مسل في القدم اذكره او ورد على خاطري وانتم تعرفونه جميعا قصة الذي قتل تسعة وتسعين نفسا حديث ابي سعيد في الصحيحين. رجل قتل تسعا وتسعين نفسا ثم اراد ان يتوب. فسأل الناس عن اعلم اهل الارض
الناس اي افنائهم. الناس العوام يعني. من اعلم اهل الارض؟ لا يعرفون صفة الاعلم الا بالزي وبالتعبد. فدلوه على راهب ومعروف الرهبان كانوا مستغرقين في العبادة. وآآ متجافين عن الدنيا. ولا يطلبون فضول ما عندي
الناس واذا عرض عليهم مثلا مواساة يرفضونها. ويفضلون ان يأكلوا اوراق الشجر على ان يستجوا الناس او على ان يقبلوا من الناس شيئا. فطالما انك متعبد وبعيد عن فضول اموال الناس واعطياتهم فانت عندهم العالم. ولذلك الرجل في ايامنا
في الايام السابقة اللي هو بيعالج آآ مسألة الجن وطلع الجن من البدن والكلام ده. الناس يعرفون صدقه بل يترقون اكثر من الصدق. ويعرفون حسن عبادته وسلامة قلبه بانه لا يأخذ اجرة من الناس. يقول لك فلان ده ده ما بياخدش اجرة
بترك اخذ الاجرة على اخلاصه. ليه؟ لان عباد الدنيا بيشتغلوا آآ علشان الدنيا الملحض اخذوه من سير الانبياء. لما كانوا يقولون ويا قومي لا نسألكم عليه مالا. لا نسألكم عليه اجرا. اي نحن نبذل الهدى
مجانا فده اخلاق الانبياء. فهذا اخذ جزءا من اخلاق الانبياء انه لا يأخذ اجرا فاستدلوا بترك الاجر على الصدق فالزهاد في العادة لا يأخذون من الناس شيئا. واترك ويتركون فضول ما عندهم. مع تعبدهم
الظاهر انجماعهم في الصوامع فينطبع عند الناس دي ودول يقول لك ايه بتعبير الناس دول بتوع ربنا. اللي هم ايه؟ اصطفاهم الله لمناجاته. فيبقى ليس عند العوام اعلى من هؤلاء
يبقى ده اخذ شكل العالم وزي العالم لما الرجل اللي قتل تسعة وتسعين نفسا ذهب بعد ما سأل الناس. قال دلوني على اعلى اهل الارض. دلوه على راهب بالمواصفات التي ذكرتها. اول ما وصل للراهب وحكى له ما جرى الراهب كأن ايه لدغته حية
يعني تقتل تسعة وتسعين نفسا تذبحهم ذبح النعاج. وجاي تتوب! طب المظالم والدماء التي في عنقك كيف تتخلص منها؟ طبيعة العابد لا يقبل مثل هذه المعاصي. ازا كان هو بيترك الحلال اذا اختلط بالحرام. خشية ان يأكل الحرام
يبقى لما واحد يجي لي يقول له انا قاتلت تسعا وتسعين نفسا يبقى ايه ما شعور عابد؟ لما يسمع الكلام ده؟ قال اليا توبة؟ قال له لا توبة لك. فقتله فاتم به
ده راهب. لما اراد الله عز وجل لهذا الرجل الخير ان يتوب قال مرة اخرى وسأل الناس دلوني على اعلم اهل الارض. الحديث يقول فدلوه على راهب عالم يبقى دلنا هذا الوصف عالم على ان الراهب الاول ايه؟ جاهل. وهو فعلا جاهل
ليه؟ لان العالم الذي خالط الناس له فراسة يستطيع ان يقرأ الحقائق من وجوه الناس. في العادة. يعني واحد ييجي يكلمه. يعرف اذا كان صادقا او كاذبا من كثرة ما عامل الناس بقى عنده علامة كده في قلبه. اذا رآها على وجه الانسان يقع في قلبه
كذاب. وفي الغالب يكون كذلك. ويندر ان تسقط فراسة العالم الذكي الذي خالط الناس. فده رجل قتل تسعة وتسعين لبسا. يعني الدماء تعود عليها. الذبيحة وهي وهو بيذبحها ويقول ارحمني ولادي انا عندي ولاد انا غلبان انا
ممكن يقال في الاستعطاف ومع ذلك يا اخي قلبه كصخر الجبال يدبحه. وكل ما يتألم يستمتع وهو بيدبح وساعات يجيب سكينة ترمة كده حز بقى المدبوح ها واقعد بقى يدبح فيه بقى ومش عارف ايه بتاع بدل ما يخلص عليه مرة واحدة
والدنيا تنتهي لا يدبح مسكينة تلمة كده ومش عارف ايه وبتاع وهو ايه ممكن يبقى مستمتع ان ده عمال يفرفر تحت ايده وحاجات زي كده قبل ما يكون واحد قتل تسعة وتسعين نفسا. وانت بتقول له لأ واغلقت باب الامل في وجهه. ايه اللي هيضره انه يدبحك انت كمان؟ ما هو ده
الجهل بقى بسياسة العلم. ما هو ما فيش عالم في الدنيا يستطيع ان يكون له لسان صدق ومحبة عند الخلق الا اذا كان يحسن السياسة العلم سياسة العلم ان هو متى يضع الكلام
الشخص ده ينفعه الدليل ده ولا ما ينفعوش؟ لأ ما ينفعوش لكن ينفع التاني. مع ان العلة واحدة. والسؤال فالواحد يقول لك لأ الكلام ده ينفع الشخص ده لكن ما ينفعش الشخص ده. الشخص ده ينفعه حاجة تانية. كان المفترض لو هو كان عالما
يداري يقولوا طيب آآ عدى علي بكرة حتى اراجع. لان المسألة ملتبسة علي اراجع الكتب واشوف اقوال العلماء ومش عارف ايه الكلام ده. او يقول له آآ الا ادلك على ما هو اعلم مني
فلان الفلاني. انه اعلم مني. يزيحه عن نفسه. خلاص؟ لكن هو انه راهب ومنجي جمع على نفسه ولا يعرف الا الصلاة والصيام وترك النكاح والكلام ده ومنجم عن الناس وما يعرفش حاجة عن الناس خالص ولا عن طباع الناس
فلم يستطع ان يستعمل سياسة العلم. تاني حاجة غلط فيها قال اول حاجة اللي غلط فيها ايه؟ ترك المتعة والمداراة اصل عظيم من حسن الخلق. ولا يستطيع انسان في الدنيا كلها
مهما عظم شأنه ان يهمل هذا الاصل جماعة اللي ما بيفهموش يقول لك ده انا اقول لرعور انت اعور في عينك وفاكر ان دي جرأة وصراحة وشجاعة. ده غباء مستحجل
مش غباء بس. ده صاحبه اغبى انسان على وجه الارض اللي يقول انا اقول لاعور انت اعور في عينك وما يهمنيش انا قلت المداراة لا يستطيعوا افضل انسان على وجه الارض ان يستغني عنها. لان كل بني ادم
سينا بداخله سبع وحش الوحش ده لا تدري متى ينطلق كلنا ما فيش واحد فينا الا بداخله وحش الوحش ده شرس ممكن يطلع لك في اي لحزة يهجم عليك ياكلك
وانا ما اعرفش هيطلع امتى. فالمفروض ان انا استعمل مدراء دائما تعلمون انسانا افضل من النبي صلى الله عليه وسلم ليس هناك افضل منه. ابدا. منذ خلق الله ادم عليه السلام الى ان تقوم الساعة
هو سيده كلهم. تمام؟ كان يستعمل المداراة. وانتم عارفين حديس عائشة رضي الله وعنها لما استأذن عليه رجل فقال بئس اخو العشيرة او بئس رجل العشيرة. لما دخل الرجل ده عمل له ايه؟ النبي صلى الله عليه وسلم مش بسط له العباءة
قعدوا يكلموا حلو والكلام ده. ليه؟ قالت عائشة يا رسول الله قلت ما قلت وفعلت كما فعلت يعني انت تقول بئس اخو العشيرة اول ما ييجي تمسكه من هنا وتدي له قلمين. طالما ان هو بئس اخو العشيرة راجل وحش
تمام؟ وانت يا رسول الله وآآ لو هو ابن ابوه يرفع راسه. لو رفع راسه مع النبي يبقى كفر على طول مش هنقول هنضرب رقبته ولا الكلام ده لأ كفر. خلاص
تو ابن ابوه صحيح يرفع راسه. فهو مش محتاج يعني انت مع جلالة منصبك وهو رجل سافل مثلا ما انتاش محتاج تداري السفلة دول تمام لما سألت عن هذا قال ان شر الناس منزلة عند الله يوم
يوم القيامة من يتقى لفحشه. تحترمه لانه سافر. قاموس الشتايم بتاعه لا يخطر لك على بال. ها محاكم الايه؟ الجماعة اللي هم آآ عندهم عراقة في هذا المذهب. يجيب لك كلام
انت نفسك الكلمة الواحدة تخليك تبلم. تقول طب انا اقول له ايه؟ وبالكلمة العظيمة اللي قالها دي. مسلا. انت بقى ربي وابن ناس والكلام ده عمال تدور في القاموس بتاعك على كلمة عشان ايه ترد عليه. تقول له اخس
عليك. ايه؟ يا وحش. ما هو انت متربي. يعني لا ربوك على السفالة ولا قلة الادب ولا الكلام دهوت. كل اللي عندك هي الكلمتين دول. وده انت ممكن ترجع تلوم نفسك. تقول ليه قلت الكلام القبيح ده؟ وايه اللي خلاني اقول الكلام الجامد قوي ده؟ يا
وحش مسلا واخد بالك ازاي؟ والتاني بيقول لي يا ابني مش عارف مين وكوعه عمال يمد ايده في المزهب ويطلعه فوق. ها؟ وانتم عارفين المزهب انا مش عايز اقول الكلمة يعني واطلع به لفوق وحاجة زفت يعني. فانت بتتقي هذا
بان كل ما تقابله اهلا حضرتك. تمام؟ حضرتك عامل ايه؟ اي خدمة حضرتك. طب ده يتقال له حضرتك ده طب انت ليه بتقول حضرتك عشان لتقي عرضك لتقي عرضك فده معنى الكلام. اق عرضي بحسن كلامي ولفظي. عشان اتقي هؤلاء. فما فيش
الانسان في الدنيا على بعضها لا يستطيع ان يستخدم مداراة ابدا. المداراة من خلق المؤمن الحاذق اللي هو يمضي في الدنيا حميدا بانه يداري. وطبعا هناك فرق بين المدارة والكذب انا هبقى
الجأ لها لما اجيب التفريق بقى ما بين العالم وشبه العالم في اسناء الخاطرة. فالناس لما فالرجل الراهن اللي قتل تسعة وتسعين نفسا واذن الله للارهاب بتوبة ليدل على انه لا وليس هناك ذنب
يتعاظم على الله ان يغفره. ابدا. وناخد من دي عبرة اي بني ادم مهما كان مجرما وسمع هذا الحديث حديث وغيره من حتى من ايات الله عز وجل قل يا عبادي الذين اسرفوا على انفسهم لا تقنطوا من رحمة الله. ان الله يغفر الذنوب جميعا
الذنوب اهو محلى بالالف واللام في العموم. وجميعا لفظ من الفاظ العموم. كمان. واسرفوا على انفسهم اي ما تركوا ذنبا الا الو ولا الاسراف تجاوز الحد في كل شيء. وان الله لا يغفر لا يغفر ان يشرك به ويغفر ما دون
هنا ذلك لمن يشاء. والقتل دون الشرك. مع ان اول ديوان ينصب يوم القيامة عندما يأتي الله الى يوم القيامة الفصل بين العباد هو ديوان الدماء كما روى الشيخان عن حديث عبدالله بن مسعود اول ما يقضى فيه بين العباد يوم القيامة الدماء
عشان احنا عايشين دلوقتي مع بلطجية. وعمالين يقتلوا وعمالين يخبطوا ويرزعوا الكلام ده ويسرقوا لهم يوم عظيم. يقفون فيه وما الذي اخذوه من عرض الدنيا؟ فتات لا قيمة لهم. انما
حساب ثقيل اذا لقوا ربهم يوم القيامة. المرة التانية الناس دلوه على راهب عالم احنا قلنا الراهب الاولاني غلط غلطتين. الغلطة الاولى ترك المداراة. الغلطة التانية انه تجاوز حدود الفتوى وقال ما لا ينبغي لعالم ان يقوله. الا وهو قوله لا
يغفر الله لك. ايش عرفك؟ لا يحل لعالم ابدا ان يفتات او ان يهجم على الغير لان ليس من صلاحياته والعلم النافع يرده ان يتورط في هذا. انما يتورط في هذا الذي اخذ صورة العلم. اللي ابن الجوزي بيتكلم عنه
سورة العلم فقط. يعرف يتكلم في الفقه يعرف يتكلم في المسائل يعرف يتكلم في اصول الفقه الكلام ده. لكن في ذاته فاسق وعلى استعداد ان يبدل الدين ويبدل الحقائق والكلام ده لاي مكسب دنيوي. عايز يفضل على كرسي الافتاء يغير الدين
يفضل آآ شيخ الازهر يبدل الدين مسلا عايز يبقى وزير الاوقاف يبدل الدين تمام؟ وان كان هو اعلم الناس بمفردات الاحكام الفقهية والكلام ده تكلمه في الاصول تكلمه في الفروع تلاقيه مية مية
لكن ليس عنده خشوع ولا خضوع ولا ودي حقيقة العلم. ان يهديك الى المخافة من الله عز وجل والى تعظيمه. دي حقيقة العلم اللي ابن الجوزي بيتكلم فيها وانا اخترت هذه الخاطرة لانها تاخد معنا آآ مدة اكتر من حلقة يعني
فهو لا يحل له ان يقول لك ان يقول له آآ لا يغفر الله لك. ايش عرفه يعني ان ربنا لا يغفر له ساعات بعض الناس يجي لواحد من العلماء وكده يقول له انا حجيت والنفقة حلال
حجيت على السنة ومش عارف ايه هل هل حجي مقبول؟ يقول له نعم مقبول. اهو ده غلط ايش عرفه انه مقبول؟ العالم له صلاحية ان يقول حجك صحيح لكن مقبول مش شغل. يعني انت لما تيجي تقول لي انا توضأت وضوءا صحيحا. واستقبلت
قبلة وصليت واعطيت كل ركن حقه ها من الخشوع والخضوع والذكر والكلام ده. الصلاة مقبولة؟ انا ما اعرفش اقول لك مقبولة لان ده اطلاع على الغيب. انما اللي انا اقدر اقوله لك صلاتك صحيحة. اي ليست فاسدة. فاحنا
كمثلا مفتين او آآ طلبة علم او علماء او اي وصف من هذه الاوصاف نتكلم في الصحة والبطلان وليس في القبول والرد. القبول والرد هذا لله وحده. انما احنا كناس بنتكلم في الصحة والبطلان
لا ده هذه صلاة باطلة. هذه صلاة صحيحة. هذا صيام باطل. هذه صيام صحيح. هذا حج باطل. هذا حج صحيح. هذه ايه مهمة العالم ما يقدرش يتجاوز لو تجاوز يبقى كده افتتى على الله عز وجل في الهجوم على الغيب وهذا ليس من صلاحيته وهذا
يدل على ان ده كان راهبا جاهلا. آآ عندنا في سنن ابي داوود ومسند الامام احمد بسند صحيح من حديث ابي هريرة رضي الله عنه ان النبي صلى الله عليه وسلم قال كان اخواني في بني اسرائيل يتعبدان واحد صالح وواحد
صالح الصالح مجد في العبادة والتاني بهمبك وبتاع وعايش حياته. فيقوم الصالح مش عاجبه ايه؟ تصرف الرجل اللي ماشي آآ كده آآ ماشي بطال يعني. فعمال ينهاروا بصفة مستمرة. انه لا يحل لك ان تفعل زلك كيف تفعل زلك مش عارف ايه وكل
قبل ازنك لحد ما قابله مرة من كتر التقريع الراجل زهق. فقال له ايه خليني واربي انا مني لربنا انت مالك انت مدخلك في موضوع اجعلك الله علي حسيبا؟ ام ارسلك علي رقيبا
فقال له والله لا يغفر الله لك. كلمة اهي اتقالت. فقط قبض الله روحه. هم الاتنين. واوقفهما. وقال للمطيع اكنت على ما في يدي قائلا او كنت بي عالما انني لا اغفر له خذوه الى النار. وقال للمفرط غفرت لك
خذوه الى الجنة. كلمة واحدة ضيعت شغله كله. وفي صحيح البخاري من حديث جندة بن عبدالله البجلي ان رجل ان النبي صلى الله عليه وسلم قال قال رجل لاخيه والله لا يغفر الله لك
قال قال الله من ذا الذي يتألى علي يتألى يعني بيحلف علي علم الايلاء من الحلف يعني للذين يؤلون من نسائهم تربص اربعة اشهر يؤلون اي ايحلف الرجل الا يقرب مرته اربعة اشهر
فانت بتحلف على ربنا والله لا يغفر الله لك. فقال الله عز وجل من ذا الذي يتألى عليها غفرت له واحبطت عملك وفي رواية اخرى لهذا الحديث ان الله عز وجل قال لنبي هذا الرجل قل له يستأنف العمل
ابتدي اشتغل من جديد لان كل عمله قبل هذه الكلمة سقط يعتبر لسه بيشتغل من اول وجديد عشان كلمة فالذي يقول هلك الناس فهو اهلكه والذي يقول ان كل الناس مبتدعة
اكيد هو مش مدخل نفسه فيها. ها ولا هو هيدخل نفسه فين؟ لأ طبعا. كانما يقول كل الناس مبتدعة الا انا جماعة التكفير والهجرة كل الناس كفرة لسان الحال يقول الا ايه؟ الا انا طبعا
ها يبقى كفرهم كلهم وحكم لنفسه الحمقاء بالكلمة دي اهي كلمة زي دي ممكن يحصل له زي ما حصل ايه؟ لهذين الرجلين او الرجل اللي اخبرنا عنه النبي عليه الصلاة والسلام
تمام؟ ادي تاني غلطة يبقى ده راهب جاهل. بس الناس ما بتعرفش تفرق. ما بين العالم وبين الراهب. اي واحد يدخل الجامع يبقى ايه هو ده الخلاصة. المرة التانية لما دلوه على راهب عالم سأله نفس السؤال. بس ايه
ضد حية التاني قال له تسعة وتسعين المرة دي قال له ايه؟ اني قتلت مائة نفس. هل هي توبة شوف بقى العالم لما يفتي. وجمال الفتوى وحلاوة الفتوى في فتوى هذا الراهب وينبغي لكل من تصدر للافتاء صغيرا كان او كبيرا ان هو ينظر
الى جمال اجابة هذا العالم. سأله اليا توبة؟ الجواب الكامل عن هذا السؤال قال له نعم. مش ده الجواب؟ في حاجة اكتر من كده ما فيش بيقولوا الية توبة؟ قال له نعم. بس لان العالم ناصح
ينصح يعني الناس ويخاف عليهم وهو امين. لم يرى ان كلمة نعم كافية فزاد عليه شيئين لا تتم توبته ولا يعني آآ يمنع من الرجوع الى الذنب الا بهذا قال له هل هي توبة؟ قال نعم. ومن يحجب عنك باب التوبة
اخرج الى ارض كذا وكذا فان فيها قوما يعبدون الله فاعبد الله معهم. ودع ارضك ارض السوء. يبقى الفتوى ادى له تلات ايه؟ تلات معطيات. اول كلمة دي اجابة عن السؤال. كانت كافية ويمشي الراجل. لكن كل انسان احيانا
في لحظات ضعف الايمان يحن الى ماضيه. فما يؤمنني ان يحن هذا الرجل الى ماضيه كيف يرجع ويرجع قاتلا واحد اغضبه غضبا شديدا مسلا. فيقول لك الراجل ده بيتنطط علي ومش عارف ايه ومش عارف انا مين ده كانوا قبل
كده يشوفوني اروح من شارع تاني. تعال هنا وياخده مسلا ما يقصدش يقتله لكن يدي له ضربة تطلع روحه فيها. مسلا او ان في ناس بيتخذوا المثل القائل ازا ما قدرتش تقضي على عدوك
صاحبه وقت عشان تلتقيه يا تقضي عليه يا تبقى في الحاشية بتاعته فواحد عشان يتقي ان اللي قتل مائة نفس ده يقتله دي صح. فلو الراجل ده تاب وقاعد في نفس الارض اللي قتل فيها المئة نفس. ومعنى يقتل مائة نفس
والقرية كلها ما فيش حد ينطق يبقى وصلوا الى مرحلة من الجبن يستحيل ان يقولوا لهذا الرجل بم بين ما اقصدش بمبم اللي هو الحلويات والكلام ده ها. بم بم بم بم بم بم بمقدرش حد يقول له بم. الله! يعني ممكن يرجع ببساطة شديدة
من الاول في لحظات ضعف ايمانه. يبقى ما عملناش حاجة. يبقى لازم نعمل له مسألة حجر بقى. زي الحجر الصحي كده. واحد جربان بتعزله عن الناس عشان ما ايه الجرب لا يذهب الى
ففي ناس بتبقى قاعدة تحتمي في هذا. تحتمي فيه بانها تؤزه الى الشر ازا خلاص الراجل تاب وآآ توبته صادقة وعايز خلاص يخلص يعني واتقرب من الله. جه واحد مسلا قال له كلمة سيئة. الراجل التاني اللي خايف اللي في الحاشية وخايف يقول ابو السباع ايه الموضوع
بقى الواد ده كان يقدر يبص لك بقى سايبه عمال يكلم الكلمتين دول ومش عارف ايه وبتاع ايه بص بقى اللي حصل لك والكلام ده ومش عارف ايه بتبتدي تستفزه
فيقومه فيرجعه يبقى الحل بتاعه لابد ان يترك الارض التي مارس العصيان فيها عشان سيذهب لناس جدد صالحين لا يسمحون لاحد بين ظهرانيهم ان وارزة بالمعصية. يبارز بالمعصية ندي له على رقبته. نقتله
ادي له علقة نكتفه ويلاقي الدنيا كلها عليه ما يقدرش يعمل حاجة. ما هو المجرم لماذا يعني يمارس الاجرام ما فيش حد صده لو لقى ان المجتمع كله صده ما يقدرش يمارس الاجرام بتاعه في المكان
ليه للناس كلها اقوى منه حتى لو كان هو اسدا وكانوا هم نمالا هيغلبوك لو ان مال تجمعت على الاسد تاكله مليون نملة دخلوا في في شعر الاسد هيعمل لهم ايه يعني؟ يفضلوا يقرصوا فيه يقرصوا فيه وياكلوا نص في دم ولا مش عارف ايه الكلام ده. لحد ما يوقعوه
ما هو اي اي حاكم باغي ظالم طاغي ده هو فرض تمام؟ ليه ليه لماذا يستعبد امة بكاملها هلأ هو النهاردة لو واحد مسلا مسلا من الحشي خلاه قاعد في اجتماع مع الوزرا
وام قافل على الباب من برة ها وقال ايها الناس انا رئيس الجمهورية اللي جوة الاوضة ده يقدر يعمل له حاجة ها ورشة عمل له حاجة. لانه فرض ايه اللي خلاه يستعبد الحاشية اللي احنا بنقول عليها دي
المنافقين المنافقون متسلقون وو الى اخره والكلام ده هم اللي ادوا له القوة والزخم. فده لما يكون مارس القتل في قرية وما فيش حد قدر يصد ولحد ما قتل تسعة وتسعين نفس. وذهب الى قرية اخرى ما يعرفش يرفع طرفه. عشان كده كلمة نعم ليست كافية في الفتوى
لأ لازم يضيف لها بقى ايه؟ اخرج الى ارض كذا وكذا فان فيها قوما صالحين فاعبد الله معهم ودع ارضك ارض السوء ها؟ ليه ارض السوء؟ ما يرد فيها العصاء ما فيش حد رده
ورد في بعض طرق الحديث ان الارض اللي كان فيها اللي قتل فيها التسعة وتسعين دي او المية. كان اسمها كثرة والتانية كان اسمها مصر. الله. فقال لك ايه؟ يعني
حتى الاسم نفسه يعني كفرة ونصرة يعني ايه واضح من الكلام ان من كلمة النصر يعني ان هذا هذا القرية قرية محترمة وكويسة يعني. كفر كفر الشيخ. لأ اللي مش كفر الشيخ طبعا يعني ان كان كفر الشيخ فيها ناس وحشين برضو يعني. اي بلد في الدنيا فيها الحلو الوحش
يعني ما فيش حد ايه ما فيش ما فيش مكان يمكن ان يقال عليه المدينة الفاضلة. لا في كل بلد في الدنيا فيها وفيها يعني اه الحاجة التانية في الجمال الفتوى لما قال له ومن يحجب عنك باب التوبة
بين حقيقة الخط الذي ينبغي ان يقف عنده ولا يتجاوزه قال له نعم لك توبة. ليه؟ لسعة رحمة الله. وعندنا نصوص كثيرة بهذا. خلاص؟ يعني احنا عندنا في آآ في الاسلام حديث النبي صلى الله عليه وسلم ان الله خلق الرحمة مائة جزء فانزل على الارض جزءا واحدا يتراحم منه الخلائق
انس وجن وطير وحشرات ونمال مش عارفين. كل مخلوق يدب على الارض اخذ جزءا من هذا الجزء انزل على الارض جزءا واحدا يتراحم منه الخلائق حتى ان الدابة العجماء يعني العجماء اللي ما تفهمش يعني
ترفع حافرها عن وليدها خشية ان تصيبه. مع ان ما يعملش الكلام ده الا واحد عنده ايه؟ عنده ايه عن دعاء ها؟ عنده ايه؟ عقل. كنا زمان نقول عنده عقل هنا لا العقل في القلب. مش في مش في الدماغ يعني مش في الرأس
بس احنا اه درجنا على الا نفرق بين المخ والعقل. ها؟ ليه؟ لانه كتير من الناس يقول لك ما عندكش مخ ها؟ فوضع المخ مكان الايه؟ مكان العقل. ولذلك صاغ لهم كل ما يتكلموا يقولوا ما عندكش عقل يعني ويقوم مخبط عليه على الجمجمة
لا ده هنا المخ اللي هو الالة اللي ايه اللي بتحرك وتصدر الاشارات لاعضاء الجسم كلها انها تتحرك او تعمل الحركة او او الى اخره. انما القلب هنا في العقل هنا في القلب كما دللت على هذا في اكثر من محاضرات. تمام؟ مائة جزء
جزء واحد نزل. طب والتسعة وتسعين؟ ادخرها الله لعباده في عرصات القيامة على صلاة القيامة. يبقى لما يكون جزء واحد عمل كده. لدرجة انك احيانا لما بتبص لمنظر واحد ممكن تموت من الحزن عليه. وتحزن وفي قلبك من الشفقة والرحمة انك انت ما تعرفش تنام الليل
لما تلاقي واحد عنده مصيبة كبيرة والكلام ده. اهو انت واحد اهو. من مليارات في عصر واحد في مليارات مضوا في القرون الماضية ومليارات لسه جايين. الى ان تقوم الساعة وده كله جزء واحد. فاذا استعظمت ذنبك على رحمة
لا يبقى دخل الانسان في الكفر. وهو نص قوله تعالى انه لا ييأس من روح الله الا القوم الكافرون لان ذنبك مهما عظم شيء ورحمة الله وسعت كل شيء خلاص فيبقى كان امينا لما قال انا ليس من صلاحيته ان اقول انه آآ توبتك مقبولة او غير مقبول
لأ انما لما قال اليا توبة؟ قال نعم. بخلاف ما لو قال له تقبل توبتي الله اعلم. فشوف الفرق بين السؤالين. الية توبة لك توبة طبعا اتقبل توبتي ما اعرفش. ففي فرق في السؤالين. فقال له نعم
ومن يحجب عنك باب التوبة اخرج الى ارض كذا وكذا فاعمل انا عايز لما وقفت على هذا الحديث وبسطت الكلام فيه صماء لان هو فوائده كثيرة جدا. عايز اقول لك ان الناس لا تفرق بين العالم وشبيه العالم
الكلمة اللي ابتدأنا بها الايه؟ الكلام. فساعات يدلون الناس على من ليس بعالم واقل الناس هو الذي يعرف حقيقة العالم حقيقة العالم هو الذي لا يتجاوز حدود الله وقلبه محشو بمحبة الله والخوف منه. هو ده العالم
وده بيبان عشان الواحد ما يقوليش طب انا ايش دراني بما في قلبه؟ بيبان على طول. الاخلاص له عبق وله رائحة بتبان مهما حاولت ان تخفيه بيبان وبنتجوز ضرب المثل به بعض العلماء انا هجيب لك كمان كتير. كيف كانوا
يتخلصون من الاخلاص ويعلم الناس انهم مخلصون يعني هو بيدفع الاخلاص عن نفسه واخد بالك؟ يعني زي صلة النشر ابو الصهباء اللي كان بيقول لك السبع كان يهرب منه كان يقول اللهم اجرني من النار. او مثلي يسأل ان يدخل الجنة؟ كل اللي انا عايزه انك ما تدخليش النار
بس قل لي كن ترابا ارحمني من ان انا ادخل النار. بس انا ليس لي عمل ادخل به الجنة انا مستحي ان انا ادخل الجنة. ان انا اسأل الله عز وجل ان يدخلنا للجنة. الكلام ده برضو فيه كلام دقيق هنفصله. لان النبي صلى الله عليه وسلم كان يسأل الله الجنة. يقوم هو يقول يعني انا
نسأل الله الجنة يعني هو النبي يعني يسأل الجنة وهو يستحي يسأل الجنة؟ ما هو ده شغل بقى العباد اللي احنا هنبينه وكلام ابن الجوزي فيه ايضا عبارات تحتاج الى تفصيل. عشان كده قلت لكم هذه الخاطرة ممكن تاخد معنا اربع خمس مرات وربما تستغرق مدة الاعتكاف كله. على حسب
بقى ايه ما يفتح الله سبحانه وتعالى. اقول قولي هذا واستغفر الله العظيم لي ولكم. نعم ايه؟ ممكن خد الفاضل قد ايه عمل حلقة؟ اقعدي يا شباب. لو سمحتم ممكن